**Ketrin En Kejti Sakof** (engl. , rođena 8. aprila 1980) poznata je po ulozi Kare Starbak Trejs u Sajfajovoj televizijskoj seriji *Battlestar Galactica*. Nominovana je 2003. za Nagradu Saturn, kategoriju „Najbolja sporedna glumica u televizijskoj seriji", usled svog nastupa u mini-seriji *Battlestar Galactica*. Za istu ulogu osvojila je Nagradu Saturn 2006. i ponovo bila nominovana 2008. Glumila je Šeri Klark u horor trileru *Beli šum 2*, kao i Dejnu Volš u osmoj sezoni televizijske serije *24*. Trenutno ima glavnu žensku ulogu u A&E-jevoj seriji *Longmire*, u kojoj igra šerifovu zamenicu Vik Moreti.

Detinjstvo
----------

Kejti Sakof je rođena u Portlandu u državi Oregon, ali je odrasla u Sent Helensu u istoj državi. Njena majka Meri bila je programski koordinator za podučavanje engleskog kao drugog jezika, a otac Denis je građevinar. Kejtin brat Erik je suvlasnik radionice za modifikaciju vozila, koja se nalazi blizu Portlanda. Sakofova je završila Srednju školu Sanset u Bivertonu 1998. Proplivala je kao dete i planirala u srednjoj školi da postane profesionalni plivač, ali je onda ozledila desno koleno. Zato je počela vežbati jogu, koju trenira i danas, a u to doba se ozbiljnije zainteresovala i za glumu.

Karijera
--------

Na početku je nastupila u Lajftajmovom filmu *Fifteen and Pregnant*, gde je glumila tinejdžerku sa bebom. Taj film je ohrabrio Sakofovu da se preseli u Holivud i nastavi glumačku karijeru. Igrala je Eni u MTV-jevoj seriji *Undressed*, tada već u povremenoj ulozi, potom dobija sporednu kao Nel Bikford u seriji *The Education of Max Bickford*. U bioskope ulazi sa filmom *My First Mister*, zatim kao Džena Džen Danzig u filmu *Noć veštica: uskrsnuće*.

Kejti Sakof je postala poznata kao Kara Starbak Trejs iz mini-serije i nasledne TV serije *Battlestar Galactica*. Za svoj nastup osvojila je 2005. Nagradu Saturn u kategoriji „Najbolja sporedna glumica u televizijskoj seriji". Kejtino tumačenje te uloge je navelo scenariste da razrade Starbak u jednog složenijeg i promenljivijeg lika. *Galaktičin* izvršni producent Ronald D. Mur opisao ju je kao glumicu koja uspeva zaintrigirati publiku. Drugi izvršni producent Dejvid Ajk dodaje: „Primetili smo jednu sasvim drukčiju stranu, sve zbog Kejti: ranjivost, nesigurnost, očaj. Slobodnije smo počeli da istražujemo slabosti tog lika, jer smo shvatili da ih Kejti može izražavati a da time ne umanjuje snagu uloge." Sakofova kaže da je uticala na nju Linda Hamilton kao Sara Konor u filmu *Terminator 2: Sudnji dan*: „Mislim da sam njen lik uglavnom imala u vidu, u smislu tela i snage. Mislim da sam krenula od njenog lika i odlučila, ‘Dobro, znači to otprilike moraš ostvariti’". Pretkraj snimanja *Galaktike*, Sakofova se počela osećati fizički slabo. Ubrzo po završetku snimanja, postavljena joj je dijagnoza raka štitne žlezde. Posle hirurškog zahvata nisu joj bili potrebni tretmani zračenjem, i rak je bio u remisiji februara 2009. Sakofova je 2007. glumila zlog kiborga Saru Korvus u kratkotrajnoj NBC-jevoj seriji *Bionička žena*. Rečima izvršnog producenta serije Dejvida Ajka: „Predstavlja izuzetno otkriće. Te glumce koji umeju spojiti snagu sa ranjivošću — takve ljude obično nazivaju filmskim zvezdama." Sakofova ima glavnu žensku ulogu u naučnofantastičnom i akcionom filmu *Poslednji stražar*, kao i u natprirodnom trileru *Beli šum 2*.

Kejti Sakof na Wizard World Convention 2008. u Filadelfiji
Sakofova je glavni lik u Lajftajmovom vlastitom filmu *How I Married My High School Crush*. Gostovala je u serijama *Cold Case*, *Urgentni centar*, *Red i zakon*, *Robot Chicken*. Glumila je glas ženskog marinca u video-igri *Halo 3*, a pojavljuje se i u viralnoj promociji za *Resistance 2*. Crnoj Mački 2099. pozajmila je glas u igri *Spider-Man: Edge of Time* (2011), kao i Sari Esen u DC-jevom crtanom filmu *Batman: Year One*. U petoj sezoni serije *Reži me*, nastupila je u četiri epizode kao nova doktorka Teodora Rou. Međutim, istu ulogu u šestoj sezoni preuzima Rouz Makgauan, verovatno zbog neusklađenih termina. Sakofova je dobila glavnu ulogu u policijskoj drami *Lost and Found*, što ju je producirao Dik Vulf za NBC. Igrala je Tesu, „nekonvencionalnu detektivku LAPD-ja, koja je, nakon prepirke sa svojim nadređenima, za kaznu izmeštena u podrum da radi na slučajevima neidentifikovanih ljudi." Probna epizoda je snimljena u januaru 2009, ali nije ubedila NBC da naruči seriju.[*nedostaje referenca*] Sakofova je glumila samu sebe u CBS-ovom sitkomu *Štreberi*. U epizodi *The Vengeance Formulation* iz 2009, Hauard Volovic sanjari o njoj. Ponovo nastupa u četvrtoj sezoni. Sakofova je imala stalnu ulogu u osmoj sezoni serije *24*, gde je igrala Dejnu Volš, analitičarku CTU-a koja skriva tajnu. Februara 2010, prihvatila je glavnu ulogu u probnoj epizodi ABC-jeve krimi-drame *Boston's Finest*. ABC nije naručio seriju.

Sakofova je u glavnoj postavi akcionog trilera o vukodlacima *Growl*. Imala je specijalni nastup u epizodi *Futurame* pod naslovom „Lrrreconcilable Ndndifferences". Na jesen 2010, pridružila se postavi serije *CSI: Crime Scene Investigation* kao detektivka Rid, „oštroumna istražiteljka kojoj nedostaje nežnost". Igrajući Rejčel, beskućnicu zavisnu od droge, iduće godine je gostovala u epizodi sitkoma *Workaholics*. Sakofova nosi glavnu žensku ulogu u A&E-jevoj seriji *Longmire*, koja počiva na romanima Krejga Džonsona. Glumi šerifovu zamenicu Vik Moreti. U filmu *Ridik – vladar tame* dobila je ulogu Dal, nordijske plaćenice unajmljene da pronađe Ridika, kojeg će i u tom filmu glumiti Vin Dizel. Od avgusta 2012, Kejti je drugi voditelj podkasta Schmoes Know Movies na Toadhop Network. U jednoj od njenih prvih emisija gostovao je Šon Astin.

Izvori
------

1. ↑  „Katee Sackhoff Film Reference biography". Filmreference.com. Pristupljeno 18. 4. 2010.
2. ↑  Uno, Wesley (18. 12. 2008). „At Portland Speed Industries, car dreams become a reality". OregonLive.com. Pristupljeno 21. 2. 2012.
3. ↑  „Staff – Portland Speed Industries". Tunedbypsi.com. Arhivirano iz originala na datum 2012-10-25. Pristupljeno 9. 9. 2012.
4. ↑  Katee Sackhoff: Yoga *Varajeti*. 11. 7. 2006.
5. ↑  Jensen, Jeff i Vary, Adam B. (4. 4. 2008). „Catch a Rising Starbuck". *Entertejnment vikli*. Broj 985
6. ↑  „*T2* Inspired Sackhoff's Starbuck". Saj faj vajer (Saj-faj čanel). 10. 7. 2003. Arhivirano iz originala na datum 2003-08-04. Pristupljeno 2021-08-29.
7. ↑  „Interview: Starbuck Steps It Up". Dose.ca. 6. 2. 2009.. Arhivirano iz originala na datum 2011-09-14. Pristupljeno 18. 4. 2010.
8. ↑  „How I Married My High School Crush". LMN.tv. Arhivirano iz originala na datum 2008-12-24. Pristupljeno 20. 8. 2011.
9. ↑  „'Battlestar' and 'Caprica' notes, plus video of Katee on 'Nip/Tuck'". Featuresblogs.chicagotribune.com. 6. 2. 2009.. Arhivirano iz originala na datum 2011-09-03. Pristupljeno 20. 8. 2011.
10. ↑  Maerz, Melissa (12. 9. 2008). „Rose McGowan In, Katee Sackhoff Out On 'Nip/Tuck'". *Entertejnment vikli*. Arhivirano iz originala na datum 2008-09-13. Pristupljeno 20. 8. 2011.
11. ↑  „nip\_tuck: Casting: Both Katee Sackhoff and Rose McGowan to play Teddy Lowe?". Community.livejournal.com. 28. 12. 2008.. Pristupljeno 18. 4. 2010.
12. ↑  Kate Stanhope. „Katee Sackhoff to Appear on The Big Bang Theory". *TVGuide.com*.
13. ↑  „Katee Sackhoff Signs On to ABC Crime Drama". TVGuide.com.
14. ↑  „Exclusive Photos: Katee Sackhoff & More in Growl". Shocktillyoudrop.com. 1. 6. 2010.. Pristupljeno 20. 8. 2011.
15. ↑  Moody, Mike (20. 8. 2010). „Katee Sackhoff to guest on 'Futurama'". Didžital spaj. Pristupljeno 20. 8. 2010.
16. ↑  „CSI Books Battlestar Galactica's Katee Sackhoff". TVGuide.com. Pristupljeno 8. 9. 2010.
17. ↑  „Pilot Scoop: Katee Sackhoff, Smallville Vet, Others Join A&E's Longmire". Ti-vi lajn. Arhivirano iz originala na datum 2012-01-20. Pristupljeno 2017-04-17.
18. ↑  Goldberg, Lesley (25. 3. 2011). „'Battlestar Galactica' Star Katee Sackhoff Lands A&E Pilot". *Holivud reporter*.
19. ↑  Radish, Christina (13. 1. 2012). „Katee Sackhoff Talks RIDDICK; Reveals the Wild Story on How She Got Cast". Collider.com. Pristupljeno 13. 12. 2012.
20. ↑  „Radio Worth Watching: Schmoes Know Movies Episodes Guide". The Toad Hop Network. Pristupljeno 9. 9. 2012.

Vanjske veze
------------

***Katee Sackhoff*** na Wikimedijinoj ostavi

* Službeni veb-sajt
* Katee Sackhoff na IMDb-u ()
* Katee Sackhoff na webstranici TV Guide
* Tuned in Interview with Ronald D. Moore Arhivirano 2011-12-08 na Wayback Machine-u
* Katee Sackhoff interview at The Scifi World
* Katee Sackhoff interview with AOL Canada Arhivirano 2009-03-24 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 95071459
* LCCN: no2006080362
* ISNI: 0000 0001 1776 4849
* GND: 143767135
* SUDOC: 16734207X
* BNF: cb151106644 (podaci)
* NLA: 40363837
* NKC: pna2008482328
* BNE: XX4689039

 |